232 Službeni list Europske unije 13/Sv. 47 32008D0597 22.7.2008. SLUŽBENI LIST EUROPSKE UNIJE L 193/7 ODLUKA KOMISIJE od 3. lipnja 2008. o prihvaćanju provedbenih pravila u vezi sa službenikom za zaštitu osobnih podataka sukladno članku 24. stavku 8. Uredbe (EZ) br. 45/2001 o zaštiti pojedinaca u vezi s obradom osobnih podataka u institucijama i tijelima Zajednice te o slobodnom kretanju takvih podataka (2008/597|EZ) KOMISIJA EUROPSKIH ZAJEDNICA, uzimajući u obzir Uredbu (EZ) br. 45/2001 Europskog parla- menta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice te o slobodnom kretanju takvih podataka ('), a posebno njezin članak 24. stavak 8. i Prilog, budući da: Uredba (EZ) br. 45/2001, u nastavku ,Uredba", utvrđuje načela i pravila koja se primjenjuju u svim ustanovama i tijelima Zajednice i predviđa imenovanje službenika za zaštitu osobnih podataka pri svakoj instituciji i tijelu Zajednice. U članku 24. stavku 8. zahtijeva se da svaka institucija i tijelo Zajednice sukladno odredbama iz Priloga donese daljnja provedbena pravila u vezi sa službenikom za zaštitu  osobnih  podataka.  Provedbena  pravila  se posebno odnose na zadaće, dužnosti i ovlasti službenika za zaštitu osobnih podataka. Odlukom Komisije C(2002) 510 (?) od 18. veljače 2002. ustanovljuje se položaj službenika za zaštitu osobnih podataka (Data Protection Officer — DPO) pri Komisiji i daje mu se zadaća da nakon savjetovanja s glavnim upra- vama u skladu s njihovim potrebama i iskustvima pred- laže daljnja provedbena pravila, () SL 18, 12.1.2001., str. 1. (*) Još nije objavljena u Službenom listu. ODLUČILA JE: ODJELJAK 1. OPĆE ODREDBE Članak 1. Definicije Za svrhu ove Odluke i ne dovodeći u pitanje definicije iz Uredbe: — ,koordinator zaštite osobnih podataka" (DPC — Data Protec- tion Coordinator) znači član osoblja u okviru glavne uprave ili službe kojeg je glavni direktor imenovao za koordinaciju svih aspekata zaštite osobnih podataka u glavnoj upravi, — ,upravitelj', kako je definiran u članku 2. točki (d) i spomenut u članku 25. stavku 2. točki (a), znači službenik odgovoran za organizacijsku jedinicu koja odlučuje o svrsi i sredstvima obrade osobnih podataka. Članak 2. Područje primjene Ova Odluka određuje pravila i postupke provođenja funkcije službenika za zaštitu osobnih podataka pri Komisiji sukladno članku 24. stavku 8. Uredbe. Ne primjenjuje se na aktivnosti Komisije kada definiranju politike o zaštiti osoba pri obradi osobnih podataka.